seungwon929/Th-miracl huggingface dataset:
จอร์จ สเตรต

จอร์จ ฮาร์วีย์ สเตรต (เกิด: 18 พฤษภาคม ค.ศ. 1952) เป็นนักร้อง นักแต่งเพลง นักแสดง และโปรดิวเซอร์เพลงชาวอเมริกันจากโพทีต, รัฐเทกซัส, สหรัฐอเมริกา สเตรตได้รับการขนานนามอย่างกว้างขวางให้เป็น "ราชาเพลงคันทรี" (King of Country) และเป็นหนึ่งในผู้ที่มีอิทธิพลต่อวงการคันทรีและยังเป็นศิลปินคันทรีที่อยู่ในกระแสนิยมมากที่สุดคนหนึ่งตลอดกาล สเตรตเป็นที่รู้จักในฐานะผู้นำแนวคันทรีแนวนีโอมาปรับใช้เข้ากับดนตรีของเขา การแต่งตัวในชุดคาวบอย นอกจากนี้ยังเป็นหนึ่งในศิลปินคันทรีแรก ๆ ที่ผลักดันแนว "คันทรีแท้" ให้กลับมานิยมอีกครั้งหนึ่ง ในช่วงยุค 80

สเตรตประสบความสำเร็จในซิงเกิลแรกของเขาคือ ""Unwound"" ซึ่งได้กลายเป็นซิงเกิลฮิตในปี 1981 และนับจากนั้นเป็นต้นมาตลอดช่วงยุค 80 ด้วยความเป็นที่นิยมอย่างสูงทำให้สตูดิโออัลบั้มทั้ง 7 อัลบั้มของสเตรตสามารถติดชาร์ตอันดับ 1 บนคันทรีชาร์ตทั้งหมด ในปี 2000 สเตรตก็ได้รับการบรรจุให้เป็นศิลปินคันทรีแห่งทศวรรษจาก "อะแคเดมีออฟคันทรีมิวสิก" (Academy of Country Music) ได้รับเลือกเข้าสู่คันทรีมิวสิกฮอลล์ออฟเฟม และได้รับรางวัลแกรมมีครั้งแรกจากอัลบั้ม "Troubadour" สเตรตได้รับการยกย่องให้เป็นเอนเตอร์เทนเนอร์แห่งปี 1989, 1990 และ 2013 จากสมาคมดนตรีคันทรี (CMA) และจากอะแคเดมีออฟคันทรีมิวสิก (ACM) ในปี 1990 และ 2014 เขายังได้รับการเสนอรับรางวัลทางดนตรีอีกมากมายและก็ได้รับรางวัลอีกหลายครั้งเช่นกัน ในปี 2009 สเตรตก็ได้ล้มสถิติซิงเกิลอันดับ 1 บนคันทรีชาร์ตมากที่สุดจาก "คอนเวย์ ทวิตตี" (Conway Twitty) ซึ่งทำไว้ที่ 40 ซิงเกิล แทนที่ด้วยสถิติใหม่ถึง 44 ซิงเกิล แต่ถ้านับในทุกชาร์ตสเตรตจะมีซิงเกิลที่ไต่อันดับ 1 มากถึง 60 ซิงเกิล ทำให้สเตรตกลายเป็นศิลปินที่สามารถครองซิงเกิลอันดับ 1 ไว้มากที่สุดในทุกแนวเพลงอีกด้วย สเตรตยังเป็นที่รู้จักในทัวร์คอนเสิร์ตมากมายทั้ง "360- ดีกรี" (360- degree) ซึ่งในเวลาเพียง 3 ปีเขาก็สามารถทำกำไรได้สูงถึง 90 ล้านดอลลาร์ จึงกล่าวได้ว่าจอร์จ สเตรต เป็นบุคคลที่มีอิทธิพลต่อวงการคันทรีมากที่สุดคนหนึ่งและยังคงมีซิงเกิลอีกเป็นจำนวนมากที่ได้รับความนิยมจวบจนถึงปัจจุบันนี้

ตลอดช่วงเวลาในวงการเพลงของสเตรตสามารถทำยอดขายรวมมากกว่า 160 ล้านชุดทั่วโลก ทำให้เขาเป็นหนึ่งในศิลปินที่ทำยอดขายได้สูงสุดตลอดกาล ได้รับการยืนยันยอดจำหน่ายสมาคมอุตสาหกรรมบันทึกเสียงของสหรัฐ (RIAA) ระดับ 13 มัลติแพลทินัม, 33 ทองคำขาว และ 38 ทอง โดยมีอัลบั้มที่ประสบความสำเร็จในแง่ยอดขายมากที่สุดคือ "Pure Country" (1992) ซึ่งจำหน่ายได้ถึง 6 ล้านชุด (6× ทองคำขาว) ส่วนอัลบั้มที่ประสบความสำเร็จในแง่การยืนยันยอดมากที่สุดคือ "Strait Out of the Box" (1995) ด้วยยอดจำหน่าย 2 ล้านชุด (8× ทองคำขาว) และอ้างจากอาร์ไอเอเอ จอร์จ สเตรตสามารถจำหน่ายอัลบั้มได้สูงที่สุดเป็นอันดับที่ 12 ในบรรดาศิลปินสัญชาติอเมริกันทั้งหมด ด้วยยอดจำหน่ายกว่า 70 ล้านชุด นอกจากนี้สเตรตยังเป็นรองแค่เอลวิส เพรสลีย์และเดอะบีเทิลส์ ในฐานะศิลปินที่มียอดยืนยันระดับทองคำขาว-ทอง มากที่สุดอีกด้วย

ทั้งหมด 29 อัลบั้ม
แผ่นดินไหวในประเทศพม่า เมษายน พ.ศ. 2559

แผ่นดินไหวในประเทศพม่า เมษายน พ.ศ. 2559 เป็นแผ่นดินไหวขนาด 6.9 ตามมาตราขนาดโมเมนต์ ที่เกิดขึ้นเมื่อวันที่ 13 เมษายน เวลา 20:25 น. ตามเวลาท้องถิ่นของประเทศพม่า () ซึ่งมีจุดเกิดแผ่นดินไหวอยู่ทางตะวันตกเฉียงเหนือของเมืองมัณฑะเลย์ แผ่นดินไหวครั้งนี้รู้สึกแรงสั่นสะเทือนได้ถึงประเทศบังกลาเทศ และ อินเดีย รวมไปถึงประเทศไทย ที่อำเภอแม่สาย จังหวัดเชียงราย

เหตุการณ์นี้มีผู้ที่ได้รับบาดเจ็บในบังกลาเทศจำนวน 50 คน ในเมืองจิตตะกอง
แอร์วีน ฟ็อน วิทซ์เลเบิน

โยพ วิลเฮ็ล์ม เกออร์ค แอร์ทมัน แอร์วีน ฟ็อน วิทซ์เลเบิน (; 4 ธันาวคม ค.ศ. 1881 – 8 สิงหาคม ค.ศ. 1944) เป็นนายทหารชาวเยอรมัน ครองยศจอมพลใน ค.ศ. 1940 เป็นผู้บังคับบัญชากองทัพในสงครามโลกครั้งที่สอง เขาเป็นผู้ก่อการแกนนำในแผนลับ 20 กรกฎาคม ได้รับวางตัวให้เป็นผู้บัญชาการทหารสูงสุดของแวร์มัคท์ในรัฐบาลชุดใหม่หลังหากนาซีถูกโค่นอำนาจได้สำเร็จ แต่แผนกลับล้มเหลว เขาถูกเกสตาโพจับกุมตัวและถูกนำขึ้นศาลประชาชน () ถูกตัดสินให้ประหารชีวิตด้วยการแขวนคอ เมื่อวันที่ 8 สิงหาคม ค.ศ. 1944
เส้นเมริเดียนที่ 67 องศาตะวันออก

เส้นเมริเดียนที่ 67 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 67 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 113 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 67 องศาตะวันออกลากผ่านพื้นที่ดังนี้:
เส้นเมริเดียนที่ 64 องศาตะวันออก

เส้นเมริเดียนที่ 64 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 64 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 116 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 65 องศาตะวันออกลากผ่านพื้นที่ดังนี้:
เส้นเมริเดียนที่ 61 องศาตะวันออก

เส้นเมริเดียนที่ 61 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 61 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 119 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 61 องศาตะวันออกลากผ่านพื้นที่ดังนี้:
เส้นเมริเดียนที่ 62 องศาตะวันออก

เส้นเมริเดียนที่ 62 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้

เส้นเมริเดียนที่ 62 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 118 องศาตะวันตก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 62 องศาตะวันออกลากผ่านพื้นที่ดังนี้:
โกอาเซียน

โก อาเซียน เป็นสถานีโทรทัศน์ ออกอากาศ 24 ชั่วโมง ภาคภาษาอังกฤษ เนื้อหารายการเน้นเกี่ยวกับการท่องเที่ยวในภูมิภาคอาเซียน และ เนื้อหาที่เกี่ยวกับอาเซียน เพื่อเป็นการโปรโหมด ภูมิภาคอาเซียนในด้านการท่องเที่ยว
สงกรานต์ (แก้ความกำกวม)

สงกรานต์ () มาจากภาษาสันสกฤต โดยทั่วไปแล้วหมายถึงประเพณีขึ้นปีใหม่ของหลายชาติในภูมิภาคเอเชียอาคเนย์ ในภูมิภาคอินโดจีน เช่น ไทย, ลาว, พม่า, กัมพูชา ตลอดจนถึงตอนใต้ของจีน เช่น สิบสองปันนา และรวมไปถึงศรีลังกา โดยมากจะตรงกับช่วงกลางเดือนเมษายน ระหว่างวันที่ 13-15 เมษายน โดยมีความหมายถึง "การเปลี่ยนผ่าน" คือ ดวงอาทิตย์โคจรจากราศีมีนสู่ราศีเมษนอกจากนี้แล้วยังมีประเพณีที่คล้ายคลึงกันอีกในทวีปอื่นของโลก คือ วันจันทร์เปียก ในภูมิภาคยุโรปกลาง เช่น โปแลนด์, ยูเครน, สาธารณรัฐเชก
กรมยุโรป

กรมยุโรป (Department of European Affairs) กระทรวงการต่างประเทศ มีภารกิจเกี่ยวกับการเสนอแนะนโยบายและดำเนินการเกี่ยวกับความสัมพันธ์ ทวิภาคีและพหุภาคีกับประเทศ กลุ่มประเทศในภูมิภาคยุโรป และ องค์การระหว่างประเทศของภูมิภาคยุโรป โดยการวิเคราะห์และประเมินสถานการณ์ทุกด้านในภูมิภาคยุโรปเพื่อเสริมสร้าง ความร่วมมือทวิภาคีและพหุภาคี และปกป้องรักษาผลประโยชน์แห่งชาติ
อเล็กซ์ อิโวบี

อเล็กซ์ อิโวบี (; เกิด: 3 พฤษภาคม ค.ศ. 1996) นักฟุตบอลอาชีพชาวไนจีเรีย ปัจจุบันเล่นในตำแหน่งกองหน้าของอาร์เซนอล ในพรีเมียร์ลีก อังกฤษ และทีมชาติไนจีเรีย

อิโวบี เกิดที่กรุงลากอส เมืองหลวงของประเทศไนจีเรีย เมื่ออายุ 4 ขวบได้ย้ายมาอาศัยอยู่ที่ประเทศอังกฤษ มีศักดิ์เป็นหลานชายของอดีตนักฟุตบอลชาวไนจีเรียที่มีชื่อเสียง เจย์-เจย์ โอโคชา

อิโวบี ได้ลงเล่นเป็นตัวจริงให้กับอาร์เซนอลครั้งแรกในรายการแคปปิตอลวันคัพ ในต้นฤดูกาล 2015–16 ในนัดที่พบกับเชฟฟีลด์เวนส์เดย์ และจากนั้นก็ได้ลงเป็นตัวจริงถึง 4 ใน 5 นัดในรายการเอฟเอคัพ จากนั้นก็ได้ลงเป็นตัวจริงในรายการยูฟ่าแชมเปียนส์ลีก ในนัดที่อาร์เซนอลเป็นฝ่ายบุกไปเยือนบาร์เซโลนา ถึงสนามกัมนอว์ ในเมืองบาร์เซโลนา

จากนั้นได้ลงเป็นตัวจริงนัดแรกในพรีเมียร์ลีก ในช่วงปลายฤดูกาล ที่อาร์เซนอลบุกไปเยือนเอฟเวอร์ตัน ที่สนามกูดิสันพาร์ก ในเมืองลิเวอร์พูล และสามารถทำประตูแรกของตนเองในการเล่นให้กับอาร์เซนอลชุดใหญ่ได้ด้วย และในนัดต่อมาก็สามารถทำประตูได้ต่อเนื่องในนัดที่พบกับวอตฟอร์ต

จุดเด่นของอิโวบีอยู่ที่ความเร็ว, ความแข็งแกร่ง และความสามารถในการลากลูกฟุตบอลในการเล่นเชิงรุก อีกทั้งยังเป็นผู้เล่นที่เล่นได้หลายตำแหน่งตั้งแต่กองหลังในตำแหน่งฟูลแบ็ก จนถึงกองหน้า
สนามฟุตบอลซิดนีย์

สนามฟุตบอลซิดนีย์ (SFS) หรือ อัลเลียนซ์สเตเดียม เป็นสนามฟุตบอลในย่านมัวร์ปาร์ก ซิดนีย์ ประเทศออสเตรเลีย สร้างในปี ค.ศ. 1988 เป็นสนามสำหรับกีฬารักบี้และฟุตบอล ทีมรักบี้แคงการู และวอลลาบี และทีมฟุตบอลซอกเกอร์รู ใช้สนามแห่งนี้เป็นครั้งคราว ในขณะที่ทีมซิดนีย์รูสเตอร์ นิวเซาท์เวลส์วาราทาห์ และสโมสรฟุตบอลซิดนีย์ จะใช้สนามแห่งนี้เป็นหลัก

สนามฟุตบอลแห่งนี้อยู่ถัดจาก สนามคริกเก็ตซิดนีย์

สถิติตั้งแต่ปี ค.ศ. 1988
นายร้อยสอยดาว

นายร้อยสอยดาว ละครโทรทัศน์ ออกอากาศทางสถานีโทรทัศน์สีกองทัพบกช่อง 7 ผลิตโดยค่ายโชอิง เป็นบทประพันธ์ของ พลเอก บัญชร ชวาลศิลป์ บทโทรทัศน์ นภาพล ออกอาศจำนวน 15 ตอน เมื่อ 12 มกราคม พ.ศ. 2546 - 1 กุมภาพันธ์ พ.ศ. 2546 และจบในปีเดียวกัน นำแสดงโดย จักรมนต์ นิติพน, สุฐิตา เรืองรองหิรัญญา, อัครพล ทองธราดล, สุมนต์รัตน์ วัฒนาเศลารัตน์, สุรบดินทร์ สมบัติเจริญ ครั้งที่ 2 ออกอากาศทางสถานีวิทยุโทรทัศน์กองทัพบก ผลิตโดยค่ายโชอิง เป็นบทประพันธ์ของ พลเอก บัญชร ชวาลศิลป์ บทโทรทัศน์ นภาพล ออกอาศจำนวน XX ตอน 8 พฤษภาคม พ.ศ. 2561 - 1 สิงหาคม พ.ศ. 2561 ในปีเดียวกัน นำแสดงโดย ศุภณัฐ พงศ์พศุตม์, ดุจฤดี เทพวงษ์, อดุลยรัศมิ์ สุวรรณจักร, ญาณิศา จุลสิงห์, ภัทรพล ทองบางใบ

ซึ่งละครเรื่องนายร้อยสอยดาวนี้ทางประยูร วงษ์ชื่นได้เคยนำไปสร้างเป็นภาพยนตร์มาแล้วครั้งหนึ่งเมื่อ พ.ศ. 2529 นำแสดงโดย อธิป ทองจินดา และ ลีลาวดี วัชโรบล ร่วมด้วย ล้อต๊อก เด๋อ ดอกสะเดา โน้ต เชิญยิ้ม วีรินท์ เชยอรุณ สุริวิภา กุลตังวัฒนา และ สุวิน สว่างรัตน์
มุฮัมมัด อันนินนี

มุฮัมมัด นาศิร อัสซัยยิด อันนินนี () เป็นนักฟุตบอลอาชีพชาวอียิปต์ ปัจจุบันเล่นในตำแหน่งกองกลางให้กับอาร์เซนอล ในพรีเมียร์ลีก อังกฤษ และทีมชาติอียิปต์

อันนินนีเกิดเมื่อวันที่ 11 กรกฎาคม ค.ศ. 1992 ที่เมืองอัลมะฮัลละตุลกุบรอ ประเทศอียิปต์ เล่นฟุตบอลตั้งแต่อายุเพียง 5 ขวบให้กับอัลอะฮ์ลี ในลีกของอียิปต์ ก่อนจะย้ายไปสู่เอลโมกอว์ลูนในทีมชุดใหญ่นาน 3 ฤดูกาล จนถึงเดือนมกราคม ปี ค.ศ. 2013 ก็ได้ย้ายออกไปเล่นให้กับบาเซิลในสวิตเซอร์แลนด์ ด้วยสัญญายืมตัว ก่อนจะเซ็นสัญญาถาวรในเดือนพฤษภาคมปีเดียวกัน และได้แชมป์ซูเปอร์ลีกของสวิตเซอร์แลนด์กับบาเซิลติดต่อกัน 3 ฤดูกาล

ในเดือนมกราคม ค.ศ. 2016 อันนินนีได้ย้ายมาสู่อาร์เซนอล โดยคาดว่ามีค่าตัวประมาณ 7.4 ล้านปอนด์ และทำประตูให้กับอาร์เซนอลได้เป็นครั้งแรกในรายการยูฟ่าแชมเปียนส์ลีกในรอบ 16 ทีม ที่อาร์เซนอลบุกไปเยือนบาร์เซโลนา ที่สนามกัมนอว์ โดยยิงได้ในนาทีที่ 51 ถึงแม้ว่าอาร์เซนอลจะเป็นฝ่ายแพ้ไป 3–1 ก็ตาม

นอกจากนี้แล้ว ในระดับทีมชาติ อันนินนียังได้ติดทีมชาติอียิปต์ ในการลงแข่งขันฟุตบอลชายในโอลิมปิก 2012 ที่กรุงลอนดอน ประเทศอังกฤษ อีกด้วย
ฟุตบอลโลก 2018 รอบคัดเลือก โซนอเมริกาเหนือ – รอบแรก

รอบแรก ของฟุตบอลโลก 2018 รอบคัดเลือก โซนอเมริกาเหนือ (คอนคาแคฟ) แข่งขันระหว่างวันที่ 22-31 มีนาคม พ.ศ. 2558

รอบแรกมีทั้งหมด 14 ทีม (อันดับที่ 22–35 ของทวีป) แข่งแบบแพ้คัดออก เหย้า-เยือน ทีมชนะ 7 ทีมจะผ่านเข้าสู่รอบที่ 2

จับสลากประกบคู่แข่งขันในวันที่ 15 มกราคม พ.ศ. 2558 เวลา 19:40 น. () ณ โรงเรียนดับเบิลยู หาดไมแอมี รัฐฟลอริดา สหรัฐอเมริกา

การจัดอันดับทีม อยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 14 ทีม แบ่งออกเป็น 2 โถ ดังนี้

หมายเหตุ: ตัวหนา หมายถึง ทีมชนะที่ผ่านเข้าสู่รอบที่ 2
มี 51 ประตูเกิดขึ้นใน 14 นัด เฉลี่ยนัดละ 51/14 round 2 ประตู
รายชื่อประเทศเรียงตามอัตราภาวะการตายของทารก

ด้านล่างนี้เป็นข้อมูลรายชื่อประเทศเรียงตามอัตราการเสียชีวิตของทารกจากเดอะเวิลด์แฟกต์บุ๊ก

ข้อมูลจากเดอะเวิลด์แฟกต์บุ๊ก (1:1,000 คน) - ข้อมูลจากปี 2015
รายชื่อภาพยนตร์โดยดีซีคอมิกส์

นี่คือรายชื่อภาพยนตร์โดยดีซีคอมิกส์

Television series episodes released as direct to video films.
เจลลัสซี (อัลบั้มเอกซ์เจแปน)

เจลลัสซี () เป็นสตูดิโออัลบั้มชุดที่สามของวงดนตรีเฮฟวีเมทัลชาวญี่ปุ่น เอกซ์เจแปน ในขณะนั้นมีชื่อวงว่า เอกซ์ อัลบั้มนี้ออกจำหน่ายเมื่อวันที่ 1 กรกฎาคม พ.ศ. 2534 สังกัดโซนี่มิวสิกเอ็นเตอร์เทนเมนต์เจแปน เป็นอัลบั้มที่สองที่วงได้ออกจำหน่ายกับค่ายเพลงใหญ่ อัลบั้ม "เจลลัสซี" เป็นอัลบั้มที่มียอดจำหน่ายสูงสุดของวง ซึ่งมากกว่า 1 ล้านแผ่น ติดอันดับหนึ่งในชาร์ตออริคอน และอยู่ในชาร์ตนานถึง 50 สัปดาห์ ซิงเกิลในอัลบั้มก็ได้เข้าไปอยู่ในสามอันดับแรกในชาร์ต อัลบั้มนี้เป็นอัลบั้มสุดท้ายที่ใช้ชื่อวง "เอกซ์" ก่อนที่จะเปลี่ยนเป็น "เอกซ์เจแปน" และเป็นอัลบั้มสุดท้ายที่มีซะวะดะ ไทจิ อยู่ในตำแหน่งกีตาร์เบส ซึ่งมีฮิโระชิ โมะริเอะ มารับตำแหน่งแทนในภายหลัง
ลำไส้เล็กส่วนกลาง

ลำไส้เล็กส่วนกลาง (Jejunum) เป็นส่วนที่สองของลำไส้เล็กในมนุษย์และสัตว์มีกระดูกสันหลังชั้นสูง เช่น สัตว์เลี้ยงลูกด้วยนม, สัตว์เลื้อยคลาน และนก

ลำไส้เล็กส่วนกลางอยู่ระหว่างลำไส้เล็กส่วนต้นและลำไส้เล็กส่วนปลาย ในมนุษย์โตเต็มวัย ลำไส้เล็กมีความยาวประมาณ 6-7 เมตร สองในห้าของความยาวลำไส้เล็กคือความยาวของลำไส้เล็กส่วนกลาง ซึ่งเท่ากับความยาวประมาณ 2.5 เมตร โดยลำไส้เล็กส่วนกลางนี้เป็นส่วนที่มีวิลไลมากที่สุดและมีการดูดซึมมากที่สุดด้วย
ลำไส้เล็กส่วนปลาย

ลำไส้เล็กส่วนปลาย (Ileum) เป็นส่วนปลายสุดของลำไส้เล็กในสัตว์มีกระดูกสันหลังชั้นสูง เช่น สัตว์เลี้ยงลูกด้วยนม, สัตว์เลื้อยคลาน และนก

ลำไส้เล็กส่วนปลายอยู่ถัดมาจากลำไส้เล็กส่วนต้นและลำไส้เล็กส่วนกลาง ลำไส้เล็กส่วนปลายในมนุษย์มีความยาวประมาณ 2-4 เมตร และค่า pH จะอยู่ระหว่าง 7 ถึง 8
UTC−06:00

UTC-06:00 ใช้ในเวลา
พีระมิดประชากร

พีระมิดประชากร เป็นกราฟแท่งประเภทหนึ่งที่ใช้แสดงโครงสร้างอายุของเพศของประชากรในประเทศ เมือง หรือพื้นที่อื่น ๆ แกนนอนแบ่งเป็นจำนวนประชากรหรือร้อยละของประชากร ส่วนแกนตั้งจะแสดงช่วงอายุของประชากรไว้ตรงกลางของพีระมิด ซึ่งจะแสดงเป็นช่วง 10 ปี, 5 ปี, หริอ 1 ปีก็ได้ โดยปรกติจะใช้ช่วง 5 ปี ส่วนล่างของพีระมิดเรียกว่าฐาน ซึ่งแสดงประชากรวัยเด็กของประเทศนั้น ๆ ขณะที่ส่วนวยอดแสดงประชากรสูงวัย ซีกซ้ายของพีระมิดแสดงประชากรเพศชาย ส่วนซีกขวาแสดงประชากรเพศหญิง

พีระมิดประชากรมีฐานกว้างเนื่องจากอัตราเพิ่มตามธรรมชาติสูง ประชากรวัยเด็กมีจำนวนมาก อาทิ ประเทศอัฟกานิสถาน

พีระมิดประชากรมีฐานกว้าง แต่กลุ่มอายุ 10 ปีขึ้นไปมีแนวโน้มลดลง อัตราเพิ่มตามธรรมชาติคือร้อยละ 1.2 ในกรณีนี้ประชากรวัยแรงงานยังคงมีจำนวนมากพอที่จะดูแลประชากรวัยพึ่งพิง อาทิ ประเทศศรีลังกา

พีระมิดประชากรมีฐานที่เริ่มกิ่วเข้า ประชากรกลุ่มอายุ 20-24 ปีเป็นกลุ่มที่มีจำนวนมากที่สุด รองลงมาคือกลุ่มอายุ 50-54 ปี ซึ่งยังคงอยู่ในวัยแรงงาน อัตราเพิ่มตามธรรมชาติคือร้อยละ 0.5 ประชากรสูงวัยมีแนวโน้มเพิ่มขึ้น ซึ่งต้องการการดูแลมากขึ้น โดยเฉพาะการรักษาพยาบาล อาทิ สหรัฐอเมริกา

พีระมิดประชากรมีฐานที่เริ่มกิ่วเข้า เนื่องจากอัตราเพิ่มตามธรรมชาติที่ต่ำมาก คือ ร้อยละ -0.1 นั่นคือ มีอัตราตายสูงกว่าอัตราเกิด ประชากรสูงอายุมีแนวโน้มเพิ่มขึ้น ในกรณีนี้จะมีปัญหาขาดแคลนแรงงานในอนาคต อาทิ ประเทศอิตาลี
รายชื่อประเทศตามจำนวนประชากร (สหประชาชาติ)

ด้านล่างนี้เป็นรายชื่อประเทศเรียงตามจำนวนประชากร ที่องค์การสหประชาชาติสำรวจไว้ เมื่อวันที่ 1 กรกฎาคม ค.ศ. 2013
เคเคบ็อกซ์

เคเคบ็อกซ์ เป็นบริการเพลงแบบส่งต่อเนื่อง ก่อตั้งจากการรวมกลุ่มกันของเหล่าโปรแกรมเมอร์ชาวไต้หวันที่มีความหลงใหลในเสียงเพลงและเทคโนโลยีร่วมกันในปีพ.ศ. 2551 โดยมีจุดมุ่งหมายเพื่อบุกตลาดชาวเอเชียโดยเน้นไปที่ฮ่องกง, มาเก๊า, ญี่ปุ่น, มาเลเซีย, สิงคโปร์ และอื่นๆอีกมากมาย โดยค่าบริการจะจ่ายเป็นรายเดือน โดยสามารถฟังได้มากกว่า 20 ล้านเพลง รองรับทั้งบนสมาร์ตโฟน, โทรทัศน์, มีเดียเซนเตอร์และคอมพิวเตอร์
การเปลี่ยนแปลงแทนที่ขั้นปฐมภูมิ

การเปลี่ยนแปลงแทนที่ขั้นปฐมภูมิ เป็นประเภทหนึ่งของการเปลี่ยนแปลงแทนที่เชิงนิเวศ ซึ่งเกิดในพื้นที่ซึ่งไม่เคยมีสิ่งมีชีวิตมาก่อน อาทิ พื้นลาวาจากการปะทุของภูเขาไฟ

การเปลี่ยนแปลงแทนที่ขั้นปฐมภูมินั้นเริ่มจากผู้บุกเบิก เช่น ไลเคน, สาหร่าย และฟังไจ ซึ่งผู้บุกเบิกเหล่านี้จะปรับตัวให้เข้ากับสภาพแวดล้อมบริเวณนั้น และค่อย ๆ เจริญเติบโตขึ้น โดยพื้นที่ที่เกิดการเปลี่ยนแปลงแทนที่ขั้นนี้ต้องเป็นพื้นที่ที่ไม่เคยมีสิ่งมีชีวิตอยู่มาก่อนเท่านั้น หลังจากพวกผู้บุกเบิกเจริญเติบโตแล้ว จะค่อย ๆ เปลี่ยนชนิดของสิ่งมีชีวิตไปเรื่อย ๆ กลายเป็นมอส, หญ้า, ไม้พุ่ม, พื้ชยืนต้น และกลายเป็นสังคมสิ่งมีชีวิตขั้นสุดในที่สุด ซึ่งสังคมสิ่งมีชีวิตขั้นสุดนั้นจะมีความหลากหลายทางชีวภาพสูง มีสิ่งมีชีวิตหลากหลายชนิด เช่น ป่าดงดิบ
ราชาธิปไตยเดือนกรกฎาคม

ราชอาณาจักรฝรั่งเศส () หรือที่เรียกกันโดยทั่วไปว่า ราชาธิปไตยเดือนกรกฎาคม () เป็นการฟิ้นฟูระบอบราชาธิปไตยภายใต้รัฐธรรมนูญของประเทศฝรั่งเศสในรัชสมัยพระเจ้าหลุยส์-ฟิลิปที่ 1 แห่งฝรั่งเศส เริ่มต้นด้วยการปฏิวัติเดือนกรกฎาคมปี 1830 และสิ้นสุดลงเมื่อ 1848 ด้วยการปฏิวัติปี 1848 ความเป็นกษัตริย์ของพระองค์ได้ล่มสลาย และถูกล้มล้าง
ฟุตบอลโลก 2018 รอบคัดเลือก โซนอเมริกาเหนือ – รอบที่ 2

การแข่งขัน รอบที่ 2 ของ ฟุตบอลโลก 2018 รอบคัดเลือก โซนอเมริกาเหนือ จะเล่นระหว่างวันที่ 7-16 มิถุนายน พ.ศ. 2558

รอบนี้มี 20 ทีม (ทีมอันดับ 9–21 ของทวีป และทีมชนะอีก 7 ทีมจากรอบแรก) แข่งแบบเหย้า-เยือน 2 นัด ทีมชนะ 10 ทีม จะผ่านเข้าสู่รอบที่ 3

จับสลากในวันที่ 15 มกราคม พ.ศ. 2558 เวลา 19:40 น. () ณ โรงแรมดับเบิลยู หาดไมแอมี รัฐฟลอริดา สหรัฐอเมริกา

การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 20 ทีม จะแบ่งออกเป็น 4 โถ

ทีมจากโถ 3 จะพบกับทีมจากโถ 4 และทีมจากโถ 5 จะพบกับทีมจากโถ 6

หมายเหตุ: ตัวหนา หมายถึง ทีมที่ผ่านเข้าสู่รอบที่ 3
มี 56 ประตูเกิดขึ้นใน 20 นัด ตกเฉลี่ยนัดละ 56/20 round 2 ประตู
แขวงมิยาโกะจิมะ

แขวงมิยาโกะจิมะ () เป็นหนึ่งใน 24 แขวงการปกครองของนครโอซากะ จังหวัดโอซากะ
เพย์แบ็ก (2016)

เพย์แบ็ก (2016) (Payback (2016)) เป็นการแสดงมวยปล้ำอาชีพแบบ เพย์-เพอร์-วิวของดับเบิลยูดับเบิลยูอี(WWE) จัดเป็นครั้งที่4 โดยมีกำหนดจัดวันที่ 1 พฤษภาคม 2016 ที่สนามออลล์สเตตอะรีนา ที่เมืองโรสมอนต์ รัฐอิลลินอยส์ สหรัฐอเมริกา
กอดอีกครั้ง

กอดอีกครั้ง เป็นซิงเกิลแรกของวงเดอะ คาสเซิล ในปี พ.ศ. 2559 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้องโดย ธรรมธร มัคคสมัน ,เพิ่มศักดิ์ พิสิษฐ์สังฆการ ,สุดเขต จึงเจริญ ,อนันต์ ดาบเพ็ชรธิกรณ์ แต่งทำนองโดย คชภัค ผลธนโชติ ,ธรรมธร มัคคสมัน และเรียบเรียงโดย The Kastle เพลงนี้ออกจำหน่ายในวันที่ 24 มีนาคม พ.ศ. 2559

เนื้อหาของเพลงพูดถึงคนที่เคยรัก เคยผูกพัน เมื่อจากกันไป มันก็จะมีโมเมนท์ที่คิดถึงกัน ภาพความทรงจำดีดี บางครั้งก็หวนกลับมาในวันที่อีกฝ่ายยังคงไ­­ม่มีใคร คิดไปว่า ถ้าย้อนเวลากลับไปได้ อยากจะเพียงแค่ขอกอดเธออีกสักครั้งหนึ่ง
ฟุตบอลโลก 2018 รอบคัดเลือก โซนอเมริกาเหนือ – รอบที่ 3

การแข่งขัน รอบที่ 3 ของ ฟุตบอลโลก 2018 รอบคัดเลือก โซนอเมริกาเหนือ จะเล่นระหว่างวันที่ 4-8 กันยายน พ.ศ. 2558

ทีมทั้งหมด 12 ทีม (ทีมอันดับ 7–8 ของทวีป และทีมชนะ 10 ทีมจากรอบที่ 2) จะแข่งขันกันแบบสองนัด เหย้า-เยือน ทีมชนะ 6 ทีมจะผ่านเข้าสู่รอบที่ 4

จับสลากในวันที่ 25 กรกฎาคม พ.ศ. 2558 เวลา 18:00 น. () ที่พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย

การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 12 ทีม จะแบ่งออกเป็นสองโถ ดังนี้

หมายเหตุ: ตัวหนา หมายถึง ทีมชนะที่ผ่านเข้าสู่รอบที่ 4มี 29 ประตูเกิดขี้นใน 12 นัด ตกเฉลี่ยนัดละ 29/12 round 2 ประตู
ดับเบิลยูดับเบิลยูอี วีเมนส์ แชมเปี้ยนชิพ (1956–2010)

ดับเบิลยูดับเบิลยูอี วีเมนส์ แชมเปี้ยนชิพ () เดิมเป็นเข็มขัดแชมป์โลกหญิงของ WWE ก่อตั้งขึ้นเมื่อ 18 กันยายน ค.ศ. 1956 ในตอนที่ The Fabulous Moolah ได้เป็นแชมป์โลกหญิงของ NWA ซึ่ง WWE ไม่ได้อยู่ในเวลานั้นและแม้ว่าจะไม่ได้สร้างแชมป์หญิงของตัวเองจนถึงในปี ค.ศ. 1984 The Fabulous Moolah ได้เป็นแชมป์ WWF Women's Champion คนแรกโดยเปลี่ยนชื่อจากแชมป์โลกหญิง NWA

ในวันที่ 18 กันยายน ค.ศ. 1956 The Fabulous Moolah ได้เป็นแชมป์สมัยที่ 3 NWA World Women's Champion (เป็นแชมป์ที่ยังคงมีอยู่ในปัจจุบัน) ในเวลานั้น WWE ไม่มีตัวตนและไม่ได้เป็น บริษัทมาจนกระทั่งปี ค.ศ. 1963 เมื่อมีการจัดตั้งเป็น World Wide Wrestling Federation (WWWF) Moolah ผู้ที่ซื้อสิขสิทธิ์แชมป์ในทศววรษ 1970 และป้องกันแชมป์เป็น NWA World Women's Champion จนถึงปี ค.ศ. 1984 โดยขณะนั้น WWWF ได้เปลี่ยนชื่อเป็น World Wrestling Federation (WWF) ในปี ค.ศ. 1983 WWF ไม่เกี่ยวข้องกับ NWA และ โมลาห์ขายสิขสิทธิ์แชมป์ให้ WWF ในปี ค.ศ. 1984 และเธอได้รับการยอมรับว่าเป็นแชมป์ WWF Women's Champion โดยแทนที่จะเริ่มต้นการครองแชมป์ของเธอในปี 1984 ใน WWF เธออ้างว่าเชื้อสายของสมัยของเธอจากครั้งแรกที่เธอกลายเป็นแชมป์ในปี 1956

ในปี ค.ศ. 1990 แชมป์หญิงเส้นนี้ไม่ได้ใช้งานหลังจาก Rockin' Robin สละแชมป์และอกจาก WWF จากนั้นในเดือนธันวาคมปี 1993 แชมป์ถูกเปิดใช้งานด้วย Alundra Blayze เอาชนะในทัวร์นาเมนท์ตำแหน่งว่างของแชมป์หญิงเส้นนี้
ฟุตบอลโลก 2018 รอบคัดเลือก โซนอเมริกาเหนือ – รอบที่ 4

การแข่งขัน รอบที่ 4 (รอบแบ่งกลุ่ม) ของ ฟุตบอลโลก 2018 รอบคัดเลือก โซนอเมริกาเหนือ จะเล่นระหว่างวันที่ 13 พฤศจิกายน พ.ศ. 2558 ถึง 6 กันยายน พ.ศ. 2559

รอบนี้มีทั้งหมด 12 ทีม (ทีมวางอันดับ 1-6 ของทวีป และทีมชนะ 6 ทีมจากรอบที่ 3) ถูกแบ่งออกเป็น 3 กลุ่ม กลุ่มละ 4 ทีม แข่งขันแบบพบกันหมด เหย้า-เยือน ทีมแชมป์กลุ่ม และทีมรองแชมป์กลุ่ม จะผ่านเข้าสู่รอบที่ 5 ('เฮ็กซากันแนล' หรือ 'เฮ็กซ์')

จับสลากในวันที่ 25 กรกฎาคม พ.ศ. 2558 เวลา 18:00 น. () ณ พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย

การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ)

หมายเหตุ: ตัวหนา หมายถึง ทีมที่ผ่านเข้าสู่รอบที่ 5

มี 107 ประตูเกิดขึ้นใน 36 นัด ตกเฉลี่ยนัดละ 107/36 round 2 ประตูต่อนัด
มาร์โก ร็อบบี

มาร์โก อีลีส ร็อบบี (; เกิดวันที่ 2 กรกฎาคม ค.ศ. 1990) เป็นนักแสดงหญิงชาวออสเตรเลีย ร็อบบีเริ่มอาชีพของเธอโดยปรากฏตัวในภาพยนตร์อิสระต่าง ๆ ของออสเตรเลียในช่วงปลายคริสต์ทศวรรษ 2000 ต่อมาได้แสดงภาพยนตร์ชุดชาวบ้านเรื่อง "เนเบอส์" (ค.ศ. 2008-2011) ซึ่งทำให้เธอได้รับการเสนอชื่อชิงรางวัลโลกี้ 2 รางวัล หลังจากที่ย้ายไปยังสหรัฐอเมริกา ร็อบบีได้ร่วมแสดงในภาพยนตร์ชุดสืบเนื่องเรื่อง "แพนแอม" (ค.ศ. 2011-2012) ในปี ค.ศ. 2016 เธอได้รับบทเป็นเจน พอร์เตอร์ ในภาพยนตร์โลดโผน-ผจญภัยเรื่อง "ตำนานแห่งทาร์ซาน" และฮาร์ลีย์ ควินน์ ในภาพยนตร์ซูเปอร์ฮีโรเรื่อง "ทีมพลีชีพ มหาวายร้าย"

ร็อบบีเกิดในเมืองดอลบี รัฐควีนส์แลนด์ ประเทศออสเตรเลีย ก่อนที่จะย้ายมาอยู่เมืองโกลด์โคสต์ รัฐควีนส์แลนด์ เป็นลูกสาวของแซรี เคสส์เลอร์ นักกายภาพบำบัด กับพ่อซึ่งเป็นอดีตเจ้าของสวนผลไม้ เธอมีพี่น้องสามคน ได้แก่ ล็อกลัน "ล็อกกี" ร็อบบี (พี่ชาย), แคเมอรอน ร็อบบี (น้องชาย) และอานยา (พี่สาว) ร็อบบีและพี่น้องของเธอได้รับการเลี้ยงดูจากแม่เลี้ยงเดี่ยวของพวกเขา เธอติดต่อกับพ่อของเธอน้อยมาก ขณะเติบโตขึ้นมา เธอแบ่งเวลาไปมาระหว่างชายหาดกับไร่สวนของปู่ย่าตายายในเมืองดอลบี เพื่อให้มีเงินเพียงพอกับค่าใช้จ่าย ร็อบบีต้องทำงาน 3 งานพร้อมกันขณะอายุ 16 ปี เธอเรียนการละครที่โรงเรียน โดยจบการศึกษาจากวิทยาลัยซัมเมอร์เซต เมื่อมีอายุ 17 ปี เธอจึงย้ายไปเมืองเมลเบิร์นเพื่อเริ่มอาชีพการแสดง
อาเลชังดรี กามา

อาเลชังดรี โตเรย์รา ดา กามา ลีมา กาซาดู (, เกิดเมื่อวันที่ 4 มกราคม พ.ศ. 2511) เคยเป็นหัวหน้าผู้ฝึกสอนให้กับบุรีรัมย์ ยูไนเต็ดและเชียงราย ยูไนเต็ด ปัจจุบันเป็นหัวหน้าผู้ฝึกสอนของทีม
ฟุตบอลทีมชาติไทยรุ่นอายุไม่เกิน 23 ปี
ปาเชตา

ฆวน โฆเซ โรโฆ มาร์ติน (, เกิดเมื่อวันที่ 23 มีนาคม พ.ศ. 2511) หรือรู้จักกันในชื่อ ปาเชตา () เป็นอดีตนักฟุตบอลชาวสเปน เล่นในตำแหน่งกองกลาง ปัจจุบันเป็นหัวหน้าผู้ฝึกสอนของราชบุรี มิตรผล ในไทยลีก

เขาลงเล่นในลาลีกาทั้งหมด 183 นัด ทำประตูได้ 15 ประตู ในช่วง 8 ฤดูกาลที่ลงเล่นให้กับเรอัลบูร์โกส, อัสปัญญอล และนูมันเซีย และลงเล่น 112 นัด ทำประตูได้ 17 ประตูในเซกุนดาดิบิซิออน
ดัชนีรังสีอัลตราไวโอเลต

ดัชนีรังสีอัลตราไวโอเลต () หรือ ดัชนียูวี () เป็นการวัดมาตรฐานระดับสากลในเรื่องของการเผาของแดดโดยการแผ่รังสี ของรังสีอัลตราไวโอเลต ในพื้นที่หรือเวลานั้น ๆ หน่วยวัดได้รับการพัฒนาโดยนักวิทยาศาสตร์ชาวแคนาดาในปี พ.ศ. 2535 และได้นำมาปรับใช้ใหม่โดยองค์การอนามัยโลก และ องค์การอุตุนิยมวิทยาโลก ของสหประชาชาติ ใน พ.ศ. 2537 ทำให้ปัจจุบันได้เป็นมาตรฐานในการพยากรณ์อากาศประจำวัน และ การพยากรณ์อากาศในรายชั่วโมง

ดัชนีรังสีอัลตราไวโอเลตได้รับการออกแบบจากสมการเชิงเส้น แปรผันตามความรุนแรงของรังสียูวีที่ส่งผลกระทบต่อผิวหนังของมนุษย์ เช่น หากอยู่กลางแดด (โดยไม่มีสารกันแดด) จะเกิดการเผาไหม้ใน 30 นาทีที่ดัชนียูวีระดับ 6 และเกิดการเผาไหม้ใน 15 นาที ที่ดัชนียูวีระดับ 12 (การเผาไหม้แปรผันตรงกับเวลา)

วัตถุประสงค์ของการใช้ดัชนียูวีมีเพื่อให้ผู้คนสามารถป้องกันตนเองจากรังสีอัลตราไวโอเลต ซึ่งส่งผลในด้านสุขภาพเนื่องจากจะทำให้เกิดการเผาไหม้จากแดด, ภาวะแก่แดด, ผลกระทบต่อดีเอ็นเอ, มะเร็งผิวหนัง, ภาวะด้านภูมิคุ้มกัน และผลกระทบต่อตา เช่น ต้อกระจก โดยองค์การอนามัยโลกแนะนำให้ผู้คนป้องกันตัวเอง (เช่น การป้องกันเมื่ออยู่กลางแดดด้วยการสวมหมวกและแว่นกันแดด) หากอยู่กลางแจ้งด้วยดัชนียูวีระดับ 3 ขึ้นไป

ดัชนีรังสีอัลตราไวโอเลตเป็นมาตรวัด โดยหากมีค่าที่สูงจะหมายถึงความเสี่ยงที่จะถูกแดดเผามากขึ้น (หรืออาจจะส่งผลต่อสุขภาพมากขึ้น) จากการรับรังสียูวี โดยระดับ 0 หมายถึงสภาวะที่ไม่มีรังสียูวี (ตอนกลางคืน) ส่วนระดับ 10 นั้นหมายถึงสภาวะที่มีรังสียูวีมากในตอนกลางวันของฤดูร้อน และ ไม่มีเมฆบนท้องฟ้า เมื่อได้รับการออกแบบขึ้นมาเมื่อปี พ.ศ. 2535 ในโตรอนโต ซึ่งปัจจุบันในช่วงกลางวันของฤดูร้อนในเขตร้อน, ภูเขาสูง หรือพื้นที่ที่มีการลดลงของโอโซน จะมีระดับดัชนียูวีมากกว่าปกติ ส่วนในซันเบด หรือ แทนนิงเบด จะปล่อยอัตราของรังสียูวีที่มากกว่าปกติ สถิติโลกของดัชนีรังสียูวีบนภาคพื้นดินอยู่ที่ระดับ 43.3 ที่ภูเขาไฟลีคันคาบูร์ ในประเทศโบลิเวีย เมื่อวันที่ 29 ธันวาคม พ.ศ. 2546 แม้ว่านักวิทยาศาสตร์จะโต้แย้งว่าระดับนั้นแค่สูงกว่า 26 เท่านั้น

ในขณะที่ดัชนีรังสียูวีคำนวณจากอัตราของรังสียูวี ณ พื้นที่นั้น ๆ ซึ่งสามารถใช้อุปกรณ์ที่ราคาไม่แพงตรวจวัดได้ โดยจะให้ค่าใกล้เคียงกับความจริงในระดับหนึ่ง แต่ในการพยากรณ์อากาศจะใช้การคำนวณตามการจำลองของคอมพิวเตอร์ แม้ว่าอาจจะเกิดข้อผิดพลาด (ในกรณีที่มีเมฆ) โดยส่วนใหญ๋มักจะมีความคลาดเคลื่อนของระดับดัชนียูวีประมาณ ±1

เมื่อดัชนียูวีได้ปรากฏตามการพยากรณ์กาศในปัจจุบัน จะทำให้เห็นได้ว่าช่วงที่ดวงอาทิตย์มีความรุนแรงมากที่สุด เรียกว่าโซลาร์นูน (solar noon) ซึ่งเป็นช่วงกลางวันระหว่างดวงอาทิตย์ขึ้นและดวงอาทิตย์ตก โดยจะอยู่ที่ช่วง 11:30 น. ถึง 12:30 น. หรือ 12:30 น. ถึง 13:30 น. ในพื้นที่ที่ใช้เวลาออมแสง การพยากรณ์จากการจำลองโดยคอมพิวเตอร์ซึ่งทำให้ทราบถึง ระดับและระยะทางของดวงอาทิตย์, ความหนาแน่นของโอโซน, สภาพเมฆ, มลพิษทางอากาศ, พื้นผิวของอากาศ และ ระดับความสูงของพื้นดิน ซึ่งทั้งหมดนี้ส่งผลต่อดัชนียูวีที่ระดับพื้นดิน การคำนวณจะมาจากการถ่วงน้ำหนักของความยาวคลื่นรังสียูวีที่ส่งผลกระทบกับผิวหนังของมนุษย์ ตามมาตรฐานของคณะกรรมการด้านแสงสว่างระหว่างประเทศ สเปกตรัมแมคคินเลย์-ดิฟฟีย์ ผลการคำนวณของดัชนียูวีไม่สามารถบ่งบอกได้ทางหน่วยของฟิสิกส์ แต่เป็นมาตรวัดในการประเมินการเผาไหม้ของแดดได้

การพยากรณ์รังสียูวีในแต่ละวันจะเป็นระบบตัวเลข ซึ่งมีการแนะนำในการป้องกันตามตารางด้านล่างนี้: